Nr. 1285 /21304/23.08.2016

**Mecanismul Financiar Norvegian 2009-2014**

***Programul RO 24 „Întărirea capacității judiciare și cooperare”***

**INVITAŢIE DE PARTICIPARE**

**Selecția a 2 experţi specializați în domeniul managementului activității grefierului în procesul penal, în cadrul proiectului *”Întărirea capacităţii sistemului judiciar românesc de a răspunde noilor schimbări legislative şi instituţionale”*, finanțat prin Mecanismul Financiar Norvegian 2009-2014**

Consiliul Superior al Magistraturii, în calitate de Promotor de Proiect, anunță inițierea unei proceduri pentru selecția a **2 experţi specializaţi** în domeniul **managementului activității grefierului în procesul penal,** în vederea participării acestora ca formatori în cadrul proiectului „*Întărirea capacităţii sistemului judiciar românesc de a răspunde noilor schimbări legislative şi instituţionale*”, finanțat prin programul RO 24 *„Întărirea capacităţii judiciare şi cooperare”*, Mecanismul Financiar Norvegian 2009-2014.

Proiectul are ca obiectiv general consolidarea capacității sistemului judiciar român cu privire la aplicarea noilor coduri, prin dezvoltarea unui plan de pregătire şi a unor instrumente adecvate menite să ofere formare profesională continuă pentru judecători, procurori și grefieri.

În cadrul acestui proiect, printre alte activităţi propuse pentru realizarea obiectivelor proiectului, se numără şi organizarea unui număr de **2 sesiuni de formare în domeniul** **managementului activității grefierului în procesul penal**, în perioadele **14-15 septembrie 2016** și **19–20 septembrie 2016**, pentru un număr total de aproximativ 40 de participanţi grefieri din cadrul instanțelor, care participă la judecarea cauzelor penale, în vederea eficientizării activităților și prioritizării în realizarea sarcinilor profesionale în activitatea practică a grefierului din cadrul procesului penal.

Fiecare dintre cele 2 seminare va fi susţinut de câte 2 experți români.

**Sesiunile de formare vor avea un pronunţat caracter practic şi vor fi organizate** după următorul calendar:

|  |  |  |  |
| --- | --- | --- | --- |
| 1 | **Seminar cu tema Managementul activității grefierului din instanță în procesul penal** | Centrul de formare de la Bârlad | 14-15.09.2016 |
| 2 | **Seminar cu tema Managementul activității grefierului din instanță în procesul penal** | București | 19-20.09.2016 |
|  |  |  |  |

**Echipa experților** va fi constituită dintr-un expert judecător sau grefier, specializat în materie penală din cadrul instanțelor şi un expert grefier specializat în materie penală din cadrul instanţelor sau specialist IT din cadrul instanțelor.

**Cerințe minime de calificare**:

1. Studii superioare absolvite cu diplomă de licenţă în ştiinţe juridice/studii superioare de specialitate absolvite cu diplomă de licenţă pentru specialistul IT;
2. Experiență profesională de minimum 3 ani în calitate de judecător sau grefier care participă la judecarea cauzelor penale calculată de la data numirii în funcţie[[1]](#footnote-1), respectiv de la data angajării în această funcție în instanță pentru specialistul IT angajat efectiv în cadrul instanțelor;
3. Cel puțin o participare în calitate de speaker sau expert în cadrul unor conferinţe sau seminare naţionale/internaţionale;
4. Plan detaliat de seminar. Planul va cuprinde, cel puţin, informaţii privind scopul şi obiectivele activității de formare, indicaţii privind toate etapele de planificare şi organizare a seminarului, metodele de formare pe care expertul intenţionează să le utilizeze, temele pe care le va aborda, cu observarea tematicii indicate în anunţ, precum şi orice alte elemente pe care expertul le apreciază relevante în acest context. Se va avea în vedere că grupul țintă este format din 20 de grefieri/seminar, 2 zile de formare/seminar, durata unei zile de seminar fiind de 8 ore, precum și faptul că la lucrările fiecărui seminar vor participa în permanență 2 experți;
5. Scrisoarea de intenție, care va include oferta financiară privind onorariul solicitat/zi de seminar, maxim 2 zile de activitate per seminar, precum şi asumarea disponibilităţii de a participa la ambele sesiuni de formare profesională. De asemenea, expertul îşi va asuma expres, în cuprinsul scrisorii de intenţie, susţinerea tuturor temelor prevăzute în tematica ataşată (anexa 1);

6. Oferta tehnică, ce va consta în redactarea unui proiect de agendă de seminar care să reflecte temele de formare, pentru seminarele organizate în domeniul în domeniul managementului activităţii grefierului în procesul penal (grup țintă de 20 de grefieri/seminar, 2 zile de formare/seminar, durata unei zile de seminar fiind de 8 ore); la elaborarea acestui document se va ține cont de faptul că la lucrările fiecărui seminar vor participa în permanență 2 experți.

Menționăm că vor fi avute în vedere numai candidaturile care îndeplinesc cerințele minime de calificare și a căror ofertă financiară este circumscrisă limitelor bugetare prezentate în caietul de sarcini anexat.

Dosarul de candidatură va cuprinde în mod obligatoriu următoarele documente:

• Scrisoare de intenție, care va include oferta financiară privind onorariul solicitat/zi de seminar, maxim 2 zile de activitate per seminar, precum şi asumarea disponibilităţii de a participa la ambele sesiuni de formare profesională. De asemenea, expertul îşi va asuma expres, în cuprinsul scrisorii de intenţie, susţinerea tuturor temelor prevăzute în tematica ataşată (anexa 1);

• Plan detaliat de seminar. Planul va cuprinde, cel puţin, informaţii privind scopul şi obiectivele activității de formare, indicaţii privind toate etapele de planificare şi organizare a seminarului, metodele de formare pe care expertul intenţionează să le utilizeze, temele pe care le va aborda, cu observarea tematicii indicate în anunţ, precum şi orice alte elemente pe care expertul le apreciază relevante în acest context. La elaborarea planului de seminar se va avea în vedere că grupul țintă este format din 20 de grefieri/seminar, 2 zile de formare/seminar, durata unei zile de seminar fiind de 8 ore, precum și faptul că la lucrările fiecărui seminar vor participa în permanență 2 experți;

• Copie a diplomei de studii superioare juridice, respectiv a dimplomei de studii superioare de specialitate în domeniul IT;

• Curriculum vitae (format *Europass*);

• Documente justificative (contract de muncă; fișa postului, adeverință emisă de angajator etc.) privind experiența efectivă de minim 3 ani ca grefier în materie penală, respectiv de specialist IT în cadrul unei instanțe judecătorești;

• Alte documente justificative, după caz: certificate, adeverințe, referințe/scrisori de recomandare, orice alte documente care pot susține afirmațiile ofertantului în sensul îndeplinirii criteriilor de selecție;

• Oferta tehnică, ce va consta în redactarea unui proiect de agendă de seminar în domeniul managementului activităţii grefierului în procesul penal (grupul ţintă este format din 20 de grefieri/ seminar, 2 zile de formare/ seminar, durata unei zile de seminar fiind de 8 ore); la elaborarea planului de seminar se va ţine cont de faptul că la lucrările fiecărui seminar vor participa în permanenţă 2 experţi.

Nerespectarea termenului de depunere a documentelor, precum și nedepunerea documentelor solicitate conform listei indicate mai sus, atrage inadmisibilitatea candidaturii.

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor minime de calificare.

**Criteriu de atribuire: Selecția în calitate de expert se va realiza în ordinea descrescătoare a mediei aritmetice a punctajelor totale acordate de fiecare membru al comisiei de evaluare pentru fiecare candidat.**

**Notă: Pentru a fi selectat un candidat trebuie să întrunească, în urma analizei factorului de evaluare de natură tehnică reprezentat de planul detaliat de seminar un punctaj minim de 25 puncte.**

Departajarea experților se va face pe baza unui sistem de puncte care vor fi acordate conform descrierii prezentate și ținând cont de documentele doveditoare depuse de aceștia. Pentru candidaţii care îndeplinesc cerinţele de calificare, departajarea se va face pe baza următorului punctaj:

* Punctajul primit de fiecare candidat va fi divizat pe de o parte, în funcţie de factorii de evaluare de ordin tehnic și, pe de altă parte, în funcţie de criteriile de ordin financiar, fiecare având o pondere de 70%, respectiv 30%;
* Punctajul total al candidatului va fi format din media ponderată între punctajul ofertei tehnice și punctajul acordat pentru îndeplinirea factorilor de evaluare de ordin financiar (în baza ofertei financiare transmise de candidat).

**Punctajul tehnic** va fi evaluat după cum urmează:

1. Pentru factorul de evaluare tehnic privind “*experiență profesională de minimum 3 ani în calitate de judecător sau grefier care participă la judecarea cauzelor penale calculată de la data numirii în funcţie/ specialist IT angajat efectiv în cadrul instanțelor, calculată de la data angajării în această funcţie*”*,* se va acorda **un punctaj maxim de 30 puncte**;
2. Pentru factorul de evaluare tehnic privind *“cel puțin o participare în calitate de speaker sau expert în cadrul unor conferinţe sau seminare naţionale/internaţionale, într-un proiect similar”* se va acorda **un punctaj maxim de 20 puncte**;

Calcularea punctajului tehnic pentru primii doi facturi de evaluare tehnică se va face utilizând următoarea formulă:

unde:

*p* este punctajul acordat unui candidat;

*c* este valoarea factorului de evaluare în cazul candidatului (anii de experiență);

*cmin* este valoarea minimă a factorului de evaluare potrivit procedurii de selecție (minim 3 ani experiență/ cel puţin o participare ca speaker sau expert într-un proiect similar);

*cmax* este valoarea maximă a factorului de evaluare până la care crește punctajul (maxim 7 ani experiență/maxim 5 participări ca speaker sau expert într-un proiect similar);

*pmax* este punctajul maxim ce se acordă pentru factorul de evaluare respectiv.

*Notă*: Se punctează numărul maxim de ani de experienţă (7 ani) sau participări în calitate de speaker sau expert (maxim 5 participări). Nu se vor puncta valorile care depăşesc limitele maxime stabilite.

1. Plan detaliat de seminar cu menționarea tuturor etapelor (etapa pregătitoare, a activității de formare profesională, precum și a livrării integrale a serviciilor) care să reflecte una din temele principale de formare alese de desfășurare a activității de formare profesională. Pentru acest factor tehnic de evaluare **se vor acorda maxim 50 de puncte.**

Vor fi avute în vedere următoarele criterii:

1. capacitatea de planificare și organizare a unei sesiuni de formare continuă – se vor acorda maxim **15 puncte**;
2. metode de formare adecvate grupului ţintă - se vor acorda maxim **15 puncte**;
3. încadrarea în timp, structura logică, coerenţă, relevanţa şi încadrarea în tematica a problemelor propuse - se vor acorda maxim **20 puncte**.

*Notă*: Candidații care, în urma analizei factorului de evaluare de natură tehnică reprezentat de planul de seminar, nu obțin un punctaj minim de 25 de puncte vor fi declarați respinși.

*Notă*: Oferta tehnică privind agenda de seminar nu se punctează.

**Punctajul financiar** va fi acordat în funcţie de oferta financiară, acesta având o pondere de 30% în evaluarea candidaturilor (maxim 100 de puncte).

Oferta financiară va cuprinde onorariul solicitat/zi de activitate, precum şi numărul maxim de zile de onorariu. Onorariul poate fi în cuantum **maximum de 130 euro/zi**, **maximum 2 zile de activitate per seminar**.

Calcularea punctajului financiar se va face utilizând următoarea formulă:

unde:

*p* este punctajul acordat unui candidat;

*c* este prețul solicitat de candidat;

*cmax* este valoarea maximă a prețului potrivit anunțului;

*pmax* este punctajul maxim ce se acordă pentru criteriul respectiv.

Experţilor români care vor fi selectaţi li se vor asigura toate costurile privind cazarea şi masa, precum şi transportul intern (costurile aferente transportului vor fi rambursate ulterior, în limita maximă a 70 de euro (dus-întors/seminar conform bugetului proiectului). Toate beneficiile de natură financiară vor fi asigurate în baza contractului ce va fi încheiat între experţi şi Consiliul Superior al Magistraturii.

În vederea participării la procedură, persoanele interesate pot transmite dosarul de înscriere până cel târziu la data de **31 august 2016,** cuprinzând documentele prevăzute în caietul de sarcini la adresa de e-mail: [calina.ghitulescu@csm1909.ro](mailto:calina.ghitulescu@csm1909.ro), în atenția d-nei Călina GHIŢULESCU, consilier pentru afaceri europene, Direcția Afaceri Europene, Relații Internaționale și Programe (telefon: 021.319.81.89; fax: 021.311.69.44).

Anexăm prezentului anunț de selecție caietul de sarcini.

**Mecanismul Financiar Norvegian 2009-2014**

***Programul RO 24 „Întărirea capacității judiciare și cooperare”***

**Proiectul “*Întărirea capacităţii sistemului judiciar românesc de a răspunde noilor schimbări legislative şi instituţionale*”**

**CAIET DE SARCINI**

**pentru selecția a doi experţi specializați în vederea participării ca formatori la sesiunile de formare organizate în domeniul managementului activității grefierului în procesul penal**

În cadrul Mecanismului Financiar Norvegian 2009-2014[[2]](#footnote-2), programul RO 24 „Întărirea capacităţii judiciare şi cooperare”, Consiliul Superior al Magistraturii, în calitate de promotor de proiect, implementează proiectul cu tema “*Întărirea capacităţii sistemului judiciar românesc de a răspunde noilor schimbări legislative şi instituţionale*”.

* + - 1. **Obiective**

Proiectul are ca obiectiv general consolidarea capacității sistemului judiciar român cu privire la aplicarea noilor coduri, prin dezvoltarea unui plan de pregătire şi a unor instrumente adecvate menite să ofere formare profesională continuă pentru judecători, procurori și grefieri.

În cadrul acestui proiect, printre alte activități propuse pentru realizarea obiectivelor proiectului, se numără şi organizarea în cadrul output-ului 2.6 a unui număr de **2** **seminare** în domeniul **managementului activității grefierului în procesul penal**, în perioadele **14-15 septembrie 2016** și **19–20 septembrie 2016**, pentru un număr total de aproximativ 40 de participanţi grefieri din cadrul instanțelor, care participă la judecarea cauzelor penale, în vederea eficientizării activităților și prioritizării în realizarea sarcinilor profesionale în activitatea practică a grefierului din cadrul procesului pena.

**Sesiunile de formare vor avea un pronunţat caracter practic şi vor fi organizate** după următorul calendar:

|  |  |  |  |
| --- | --- | --- | --- |
| 1 | **Seminar cu tema Managementul activității grefierului din instanță în procesul penal** | Centrul de formare de la Bârlad | 14-15.09.2016 |
| 2 | **Seminar cu tema Managementul activității grefierului din instanță în procesul penal** | București | 19-20.09.2016 |

Procedura actuală de selecţie are drept obiectiv selectarea a doi experţi români care să participe în calitate de formatori la seminarele menţionate mai sus, în cadrul unei echipe de experţi formate din câte 2 experţi.

* + - 1. Sarcini specifice

Fiecare expert va avea de îndeplinit următoarele obligații:

* să colaboreze pentru a redacta materialele de formare profesională, acestea urmând a fi folosite în formatul prestabilit, cu respectarea cerinţelor de vizibilitate ale proiectului, atât în cadrul activităţilor de formare profesională, cât şi ulterior, în conformitate cu prevederile contractuale aferente drepturilor de autor;
* în procesul de pregătire a activităților de formare profesională, să menţină un contact permanent atât cu ceilalţi experţi, cât şi cu responsabilul de activitate din cadrul Şcolii Naţionale de Grefieri,
* să transmită responsabilului de activitate din cadrul Şcolii Naţionale de Grefieri, prin e-mail, documentaţia suport elaborată pentru activitatea la care participă, cu observarea cerinţelor de vizibilitate ale proiectului, cu cel puţin 10 zile înainte de data desfăşurării activităţii;
* să participe pe toată durata activităţii de formare profesională (2 zile per seminar) şi să susţină prezentări conform planificării la seminare şi agendelor agreate, cu accent pe practica judiciară, în considerarea calităţii de practicieni a participanţilor;
* atunci când se va impune, expertul român se va asigura că listele de prezenţă sunt semnate de către toţi participanţii, iar fişele de evaluare sunt completate la sfârşitul activităţii de formare profesională. De asemenea, expertul român va prelua listele de prezenţă şi fişele de evaluare şi le va transmite către responsabilul de activitate din cadrul SNG;
* să elaboreze un raport detaliat de activitate, cu respectarea criteriilor de vizibilitate aferente proiectelor finanţate în cadrul Mecanismului Financiar Norvegian 2009-2014, în care va descrie temele prezentate, răspunsurile participanţilor şi eventualele dezbateri care au avut loc în legătură cu cele prezentate, precum şi eventualele soluţii propuse.
  + - 1. **Descrierea rezultatelor care trebuie obținute**

Experţii selectaţi vor colabora pentru desfășurarea activității de formare profesională, în conformitate cu obiectivele fișei de proiect aprobate în cadrul acordului de parteneriat, precum și cu necesitățile Școlii Naționale de Grefieri privind formarea profesională, sub directa coordonare a responsabilului de activitate din cadrul SNG, cu respectarea termenelor prevăzute la pct. 2.

În vederea atingerii obiectivelor fișei de proiect aprobate în cadrul acordului de parteneriat, în procesul de pregătire a seminarelor, experţii vor menţine un contact permanent atât între ei, cât şi cu responsabilul de activitate din cadrul Şcolii Naţionale de Grefieri.

Toate documentele de formare vor fi elaborate cu respectarea cerinţelor specifice de vizibilitate aferente proiectelor finanțate în cadrul Mecanismului Financiar Norvegian 2009-2014, comunicate în prealabil de responsabilul de activitate din cadrul SNG.

* + - 1. **Profilul expertului**

**Echipa experților va fi constituită din:**

- 1 expert judecător sau grefier, specializat în materie penală din cadrul instanțelor;

- 1 expert grefier specializat în materie penală, din cadrul instanțelor sau specialist IT din cadrul instanțelor.

Expertul va îndeplini următoarele **cerințe:**

1. Studii superioare absolvite cu diplomă de licenţă în ştiinţe juridice/studii superioare de specialitate absolvite cu diplomă de licenţă pentru specialistul IT;
2. Experiență profesională de minimum 3 ani în calitate de judecător sau grefier care participă la judecarea cauzelor penale calculată de la data numirii în funcţie[[3]](#footnote-3), respectiv de la data angajării în funcție în cadrul instanței pentru specialistul IT;
3. Cel puțin o participare în calitate de speaker sau expert în cadrul unor conferinţe sau seminare naţionale/internaţionale;
4. Plan detaliat de seminar. Planul va cuprinde, cel puţin, informaţii privind scopul şi obiectivele activității de formare, indicaţii privind toate etapele de planificare şi organizare a seminarului, metodele de formare pe care expertul intenţionează să le utilizeze, temele pe care le va aborda, cu observarea tematicii indicate în anunţ, precum şi orice alte elemente pe care expertul le apreciază relevante în acest context. Se va avea în vedere că grupul țintă este format din 20 de grefieri/seminar, 2 zile de formare/seminar, durata unei zile de seminar fiind de 8 ore, precum și faptul că la lucrările fiecărui seminar vor participa în permanență 2 experți;
5. Scrisoarea de intenție, care va include oferta financiară privind onorariul solicitat/zi de seminar, maxim 2 zile de activitate per seminar, precum şi precum şi asumarea disponibilităţii de a participa la ambele sesiuni de formare profesională. De asemenea, expertul îşi va asuma expres, în cuprinsul scrisorii de intenţie, susţinerea tuturor temelor prevăzute în tematica ataşată (anexa 1);
6. Oferta tehnică, ce va consta în redactarea unui proiect de agendă de seminar care să reflecte temele de formare, pentru seminarele organizate în domeniul în domeniul managementului activităţii grefierului în procesul penal (grup țintă de 20 de grefieri/seminar, 2 zile de formare/seminar, durata unei zile de seminar fiind de 8 ore); la elaborarea acestui document se va ține cont de faptul că la lucrările fiecărui seminar vor participa în permanență 2 experți.

Menționăm că vor fi avute în vedere numai candidaturile care îndeplinesc cerințele minime de calificare și a căror ofertă financiară este circumscrisă limitelor bugetare prezentate în caietul de sarcini anexat.

Dosarul de candidatură va cuprinde în mod obligatoriu următoarele documente:

• Scrisoare de intenție, care va include oferta financiară privind onorariul solicitat/zi de seminar, maxim 2 zile de activitate per seminar, precum şi asumarea disponibilităţii de a participa la ambele sesiuni de formare profesională. De asemenea, expertul îşi va asuma expres, în cuprinsul scrisorii de intenţie, susţinerea tuturor temelor prevăzute în tematica ataşată (anexa 1);

• Plan detaliat de seminar. Planul va cuprinde, cel puţin, informaţii privind scopul şi obiectivele activității de formare, indicaţii privind toate etapele de planificare şi organizare a seminarului, metodele de formare pe care expertul intenţionează să le utilizeze, temele pe care le va aborda, cu observarea tematicii indicate în anunţ, precum şi orice alte elemente pe care expertul le apreciază relevante în acest context. La elaborarea planului de seminar se va avea în vedere că grupul țintă este format din 20 de grefieri/seminar, 2 zile de formare/seminar, durata unei zile de seminar fiind de 8 ore, precum și faptul că la lucrările fiecărui seminar vor participa în permanență 2 experți;

• Copie a diplomei de studii superioare juridice, respectiv a diplmei de studii superioare de specialitate în domeniul IT;

• Curriculum vitae (format *Europass*);

• Documente justificative (contract de muncă; fișa postului, adeverință emisă de angajator etc.) privind experiența efectivă de minim 3 ani ca grefier în materie penală, respectiv de specialist IT în cadrul unei instanțe judecătorești;

• Alte documente justificative, după caz: certificate, adeverințe, referințe/scrisori de recomandare, orice alte documente care pot susține afirmațiile ofertantului în sensul îndeplinirii criteriilor de selecție;

• Oferta tehnică, ce va consta în redactarea unui proiect de agendă de seminar care să reflecte temele de formare, pentru seminarele organizate în domeniul în domeniul managementului activităţii grefierului în procesul penal (grupul ţintă este format din 20 de grefieri/ seminar, 2 zile de formare/ seminar, durata unei zile de seminar fiind de 8 ore); la elaborarea planului de seminar se va ţine cont de faptul că la lucrările fiecărui seminar vor participa în permanenţă 2 experţi.

Scrisoarea de intenție va cuprinde informații detaliate cu privire la motivele pentru care candidaţii se consideră calificați pentru sarcinile care trebuie îndeplinite, explicații cu privire la rațiunile pentru care aceștia sunt interesați de realizarea acestor sarcini și va conține descrierea celor mai relevante abilități sau experiențe ale candidaților.

**5 . Oferta financiară şi aranjamentele de plată**

Persoanele interesate trebuie să depună o oferta financiară în privința onorariului pe zi, acesta având o pondere de 30% în evaluarea candidaturilor.

Onorariul poate fi în cuantum maximum de 130 euro/zi de seminar, maxim 2 zile de activitate per seminar. Pentru plata onorariului se va avea în vedere prestarea efectivă a serviciilor contractate de către expert, efectuarea plăților fiind condiționată de transmiterea următoarele documente: *cerere de plată și fișă de activitate – anexe la contract,* precum şi a raportului detaliat de seminar.Din onorariu vor fi reținute taxele prevăzute de reglementările legislației naționale în materie fiscală, expertul selectat fiind obligat să pună la dispoziția Consiliului Superior al Magistraturii orice document necesar în acest scop.

Experţilor români care vor fi selectaţi li se vor asigura toate costurile privind cazarea şi masa; transportul intern va fi rambursat ulterior în limita a 70 Euro (dus-întors)/seminar, conform bugetului proiectului. Toate beneficiile de natură financiară vor fi asigurate în baza contractului ce va fi încheiat între experţi, Consiliul Superior al Magistraturii şi Şcoala Naţională de Grefieri.

**6 . Aspecte procedurale**

* **Selecția expertului**

Selecția expertului se va realiza de către o comisie de evaluare, în conformitate cu cerințele menționate în acest caiet de sarcini. Criteriile de selecție constau în cerințe minime obligatorii privind calificările expertului, abilitățile și experiența profesională specifică, necesare pentru îndeplinirea activității. Departajarea expertului se va face pe baza unui sistem de puncte, ținând cont de documentele doveditoare depuse de către candidat.

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor minime de calificare.

**7. Condiții speciale**

* **Dreptul de proprietate/ folosire a rezultatelor**

Dreptul de proprietate asupra rezultatelor/ livrabilelor obținute, inclusiv dreptul de proprietate intelectuală asupra acestora vor fi cesionate Consiliului Superior al Magistraturii prin contractul de colaborare încheiat între expert, CSM şi SNG.

* **Clauze privind neîndeplinirea sarcinilor**

În cazul neîndeplinirii integrale sau parțiale a sarcinilor care revin fiecărui expert conform prezentului caiet de sarcini, precum și a nerespectării oricăror angajamente asumate prin contractul pe care Consiliul Superior al Magistraturii și Şcoala Naţională de Grefieri îl va încheia cu aceștia, CSM și SNG au dreptul să rezilieze contractul și să pretindă daune interese.

Expertul nu va fi ținut răspunzător pentru neexecutarea obligațiilor asumate decât dacă a fost împiedicat de forța majoră, un caz fortuit sau alt eveniment asimilat acestora. Expertul va depune toate eforturile pentru a diminua orice daună cauzată de forța majoră, cazul fortuit sau alt eveniment asimilat acestora.

1. **Dispoziții finale și detalii de contact**

Prezentul caiet de sarcini va face parte din contractul ce va fi încheiat între Consiliul Superior al Magistraturii, Şcoala Naţională de Grefieri și expertul selectat.

Pentru informații suplimentare și corespondență vă rugăm să vă adresați doamnei Călina GHIŢULESCU, consilier pentru afaceri europene, Direcția Afaceri Europene, Relații Internaționale și Programe (e-mail:[calina.ghitulescu@csm1909.ro](mailto:calina.ghitulescu@csm1909.ro); telefon: 021.319.81.89; fax: 021.311.69.44).

**ANEXA NR. 1**

Tematica seminarului trebuie să urmărească atât elemente și instituții din noul cod de procedură penală și din Regulamentul de ordine interioară al instanţelor judecătoreşti din 17.12.2015, aprobat prin Hotărârea nr. 1375/2015 a Consiliului Superior al Magistraturii, cât și elemente specifice ce țin de organizarea propriu-zisă a activității grefierului, abordarea fiind din perspectivă practică, pentru litigiile cu caracter penal și activitățile specifice pe care le implică activitatea unui grefier din cadrul instanţelor.

Totodată trebuie să conțină și elemente specifice utilizării aplicației ECRIS, adaptate specificului activității zilnice a grefierilor din instanțe, dar și aspecte care țin de managementul timpului, schimbării și al fluxului de dosare.

TEMATICĂ

**MANAGEMENTUL ACTIVITĂȚII GREFIERULUI**

**ÎN PROCESUL PENAL**

* ***Înregistrarea și repartizarea cererilor adresate instanțelor. Circuitul dosarului*. *Reflectarea* *activității în ECRIS.***
* ***Activitatea grefierului de şedinţă stabilit pentru un complet de judecători de drepturi şi libertăţi***. ***Reflectarea* *activității în ECRIS.***
* ***Activitatea grefierului de şedinţă stabilit pentru un complet de cameră preliminară***. ***Reflectarea* *activității în ECRIS.***
* ***Activitatea grefierului de şedinţă stabilit pentru instanţa de judecată*. *Reflectarea* *activității în ECRIS.***
* ***Particularități ale activității grefierului de ședință în căile de atac. Reflectarea* *activității în ECRIS.***

1. La calcului vechimii profesionale în cazul judecătorilor se va avea în vedere şi perioada cuprinsă între data numirii în funcţie ca judecător stagiar şi data numirii în funcţie ca judecător definitiv. [↑](#footnote-ref-1)
2. Informații suplimentare privind Mecanismul Financiar Norvegian 2009-2014 sunt disponibile la <http://norwaygrants.just.ro/>, <http://www.asistentasee.fonduri-ue.ro/ro/web/guest/acasa> și <http://eeagrants.org/> [↑](#footnote-ref-2)
3. La calcului vechimii profesionale în cazul judecătorilor se va avea în vedere şi perioada cuprinsă între data numirii în funcţie ca judecător stagiar şi data numirii în funcţie ca judecător definitiv. [↑](#footnote-ref-3)